Det er mange grunner til at kunder kommer til oss for profilbilder.  En grunn er at arbeidsgiveren ønsker å vise frem de ansatte på bedriftens nettsider. De ønsker da bilder av høy kvalitet, og med konsistent stil, belysning, bakgrunn, fargebalanse og størrelse.
Vi blir ofte spurt om å ta bilder av alle ansatte i et selskap samtidig, eller av grupper av ansatte, som for eksempel salgsavdelingen eller ledelsen.  Dette skjer gjerne når selskapet oppdaterer eller fornyer nettsidene sine. Det mest vanlige er da at fotograferingen skjer i kundens lokaler.
Privatpersoner kommer til oss for å ta profesjonelle bilder til nettsider for enkeltmannsforetak eller til LinkedIn, for eksempel i forbindelse med oppdatering av egen profil når de er på utkikk etter ny jobb.  Noen ganger trenger kunder bilder av høy kvalitet til presentasjoner, brosjyrer, årsrapporter eller artikler i tidsskrifter.
Kvaliteten på profilbilder kan bety mye for en person og bedriften de representerer, og det er derfor kundene velger våre tjenester.